Hylas ja nymfit

Matkalleen argonauttien kanssa etsimään kultaista taljaa Herakles otti matkaseurakseen nuoren kauniin pojan: hänen nimensä oli Hylas ja hänestä tuli Herakleen rakastaja. Matkallaan heerokset pysäyttivät maagisen *Argo*-laivansa Myysian rannikolle veistääkseen rannan puista uusia airoja; Herakles lähetti Hylaksen etsimään juomavettä. Hylas eteni hitaasti tiheän aluskasvillisuuden läpi ja kuulosteli virtaavan veden ääntä. Ei kulunut kauaakaan, kun hän huomasi eksyneensä. Hän oli löytänyt kirkkaan lähteen ja kumartui tyynen veden ylle täyttääkseen ruukkunsa. Hämmästyksekseen hän huomasi tuijottavansa suoraan silmiin useaa ihanaa naiadia, nymfiä, jotka asuivat tuossa syrjäisessä lähteessä. Samassa silmänräpäyksessä hän tunsi, miten häntä vedettiin veteen nymfien ikuiseksi rakastajaksi. Herakleen sydän särkyi ja hän harhaili metsässä useita päiviä huhuillen kadonnutta ystäväänsä.